CELEX: 62009CA0158
Language: da
Date: 2010-05-20 00:00:00
Title: Sag C-158/09: Domstolens dom (Femte Afdeling) af 20. maj 2010 — Europa-Kommissionen mod Kongeriget Spanien (Traktatbrud — direktiv 2003/88/EF — tilrettelæggelse af arbejdstiden — ikke-civilt personale inden for den offentlige administration — manglende gennemførelse inden for den fastsatte frist)

3.7.2010   
            
            
               DA
            
            
               Den Europæiske Unions Tidende
            
            
               C 179/12
            
         Domstolens dom (Femte Afdeling) af 20. maj 2010 — Europa-Kommissionen mod Kongeriget Spanien
   (Sag C-158/09) (1)
   
   (Traktatbrud - direktiv 2003/88/EF - tilrettelæggelse af arbejdstiden - ikke-civilt personale inden for den offentlige administration - manglende gennemførelse inden for den fastsatte frist)
   2010/C 179/19
   Processprog: spansk
   
      Parter
   
   
      Sagsøger: Europa-Kommissionen (ved I. Martinez del Peral Cagigal og M. van Beek, som befuldmægtigede)
   
      Sagsøgt: Kongeriget Spanien (ved B. Plaza Cruz, som befuldmægtiget)
   
      Sagens genstand
   
   Traktatbrud — tilsidesættelse af artikel 1, stk. 3, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden (EUT L 299, s. 9) og af artikel 18, litra a), i Rådets direktiv 93/104/EF af 23. november 1993 om visse aspekter i forbindelse med tilrettelæggelse af arbejdstiden (EFT L 307, s. 18), der er opretholdt ved artikel 27, stk. 1, i direktiv 2003/88 sammenholdt med bilag I, del B til samme direktiv — ikke-civilt personale inden for den offentlige administration
   
      Konklusion
   
   
               1)
            
            
               Kongeriget Spanien har tilsidesat sine forpligtelser i henhold til artikel 1, stk. 3, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden, idet det for så vidt angår ikke-civilt personale inden for den offentlige administration ikke inden for den fastsatte frist har vedtaget de love og administrative bestemmelser, der er nødvendige for at efterkomme dette direktiv.
            
         
               2)
            
            
               Kongeriget Spanien betaler sagens omkostninger.
            
         
      (1)  EUT C 180 af 1.8.2009.